Document ID: /fineweb-2-swissfilter-quality_10-filterrobots/filtered/02038.jsonl.gz/4568

L'anteriur president da la Frantscha, Jaques Chirac, è mort. El saja mort la gievgia a bun'ura en la vegliadetgna dad 86 onns, ha ditg ses schender a l'agentura da novitads AFP. Il politicher conservativ pativa gia dapi in lung temp da ferma flaivlezza da la memoria e na sa mussava strusch pli en la publicitad. Anc durant ses temp d'uffizi il 2005 aveva el gì in culp.
En sia lunga carriera politica è Chirac stà pliras giadas minister, duas giadas primminister e dal 1995 fin il 2007 president da la Frantscha. El era fitg popular pervi da sia vischinanza a la populaziun franzosa.
RR novitads 14:00